# O loo tulimata'i e le taufaavalea tagata faigaluega o polokalame o PALM

O nisi o tagata faigaluega o polokalame Pacific Australia Labour Mobility (PALM) ua faatupuina aitalafu tetele ina ua tuuina atu faamatalaga patino ma tala auiliili o faletupe ia maua ai tino i tupe.

|  |
| --- |
| **O lea le mea e ao ona tulimata'i e lau vaai** |
| * **Asiasiga a le tagata lava ia:** e tu'itu'i atu se tasi i lou faitoto'a ma faapea atu e mafai ona latou fesoasoani ia te oe i le mauaina o tinoitupe poo nonogatupe – e masani ona sili atu nai lo le $5,000.
* **Fa'amatalaga patino poo bank logins:** latou te fesili mo au fa'amatalaga patino, e aofia ai pepa fa'asinomaga, poo internet banking logins.
* **Totogi Komisi:** e ave e le tagata se tinoitupe ma fai mai o le a latou fa'aaogaina e faaopoopo ai tupe teu faafaigaluega mo oe.
* **Fa'alauiloa nonogatupe i isi**: o nisi o taimi o le a talosaga le tagata ete fesoasoani e fa'alauiloa le totogi atu o tinoitupe i isi tagata o lou nu'u.
 |

### O mea e tatau ona e iloa

Afai e sau se tasi i lou faitoto'a ma ua e popole ai i lou saogalemu, faamolemole valaau **000** poo lou alu i le ofisa o leoleo fa'alotoifale.

* **Teu malu ou fa'amatalaga:**
	+ 'aua lava le fa'asoaina atu au bank account logins poo passwords
	+ 'aua lava le fa'asoaina atu au pepa fa'asinomaga i se tasi e te le iloa.
* **Lipoti:** fa'afeso'ota'i lau faletupe pe afai ua e iloa se gaioiga e le masani ai poo ua maua e se tagata taufa'avalea lau tupe po'o fa'amatalaga.
* **'Aua le tu'itu'i:** lolomi ma fa'ailoa se fa'ailo ‘'aua le tu'itu'i’ i lou faitoto'a.

### Lagolago ma toe fa'aleleia

Afai ua e tu'uina atu i seisi ou fa'amatalaga patino po'o au'ili'iliga i faletupe, ia vave gaioi loa:

* **Fa'afeso'ota'i lau faletupe:** afai ua e tu'uina atu i seisi sou fa'amatalaga au'ili'ili o teugatupe i le faletupe poo passwords, fa'afeso'ota'i vave loa lau faletupe. Talosaga iai e taofi soo se fefa'ataua'iga.
* **Puipui lou fa'asinomaga:** Afai ua e fa'asoaina atu so'o se fa'amatalaga patino, e mafai ona e fa'afeso'otai IDCARE mo se fautuaga. E mafai e le IDCARE ona fesoasoani ia te oe e toe faaleleia mai le taufa'avalea ma puipuia oe i le lumana'i. E mafai ona e fa'afeso'otai le IDCARE i le (1800 595 160).
* **Faufautua tautupe:** Afai ua iai sou fa'afitauli i tulaga tautupe ma mana'omia se fesoasoani poo lea le isi mea e fai, fa'afeso'otai le National Debt Helpline i le (1800 007 007) mo le lagolago e leai se totogi mai le faufautua tautupe.
* **Lagolago fa'alavelave:** Afai ua afaina oe i lenei faiga taufaavalea ma ua e fia talanoa ai i seisi e uiga i ou lagona, faamolemole fa'afesootai:
	+ Lifeline - valaau (131 114), avanoa 24 itula i le aso, 7 aso i le vaiaso poo e mafai ona maua se talanoaga i luga o le upegatafa'ilagi lagolago fa'alavelave i (<https://www.lifeline.org.au/>).
	+ Beyond Blue – e mafai ona e talanoa i le Ofisa faufautua o upegatafa'ilagi o le (<https://www.beyondblue.org.au/support-service/chat>).